Բրունո Մարս

Փիթեր Ջին Էռնանդես (, ), առավել հայտնի Բրունո Մարս բեմական կեղծանվամբ, ամերիկացի երգիչ, երգերի հեղինակ։ Արժանացել է «Գրեմմի» մրցանակի։

2010 թվականի հոկտեմբերին թողարկել է առաջնելութային ալբոմը՝ «Doo-Wops & Hooligans», որը Billboard 200-ում գրավել է 3-րդ տեղը։ «Գրեմիի» 53-րդ արարողությանը Բրունո Մարսը ստացել է 7 անվանակարգ, որը տեղի է ունեցել 2011 թվականի փետրվարի 13-ին. նա ստացել է Գրեմմի «Տղամարդկային լավագույն փոփ վոկալ կատարում» անվանակարգում՝ «Just the Way You Are» երգի համար։ 2014 թվականին՝ «Գրեմիի» 56-րդ մրցանակաբաշխության ժամանակ, Բրունո Մարսը հաղթել է «Լավագույն փոփ ալբոմ» անվանակարգում (Unorthodox Jukebox): 2016 թվականին Բրունո Մարսի ու Մարկ Ռոնսոնի «UpTown Funk» հիթը, որ 14 շաբաթ գլխավորել էր Billboard հիթ-շքերթը, արժանացել է «Գրեմիի» «Տարվա ձայնագրություն» և «Լավագույն փոփ-զուգերգ կատարում» անվանակարգերում։

 Կենսագրություն 
Փիթեր Ջին Էռնանդեսը ծնվել է 1985 թվականի հոկտեմբերի 8-ին Վայկիկիում (Հոնոլուլու, Հավայի)՝ հրեական ու ֆիլիպինյան արմատներ ունեցող պուերտոռիկացու ընտանիքում։ Երկու տարեկանում տղան ստացել է «Բրունո» մականունը, քանի որ ունեցել է կլոր դեմք և ի պատիվ այն ժամանակվա հայտնի ռեստլեր Բրունո Սամմարտինոյի։ Տղայի ծնողները զբաղվում էին երաժշտությամբ, և նա մեծացել է երաժշտական տարբեր ուղղությունների ազդեցությամբ, ինչպիսիք են՝ ռեգգի, ռոք, հիփ-հոփ և R&B: Բրունոյի մայրը՝ Բեռնադետ Էռնանդեսը, մահացել է 2013 թվականի հունիսի 1-ին Հավայիում՝ 55 տարեկան հասակում։ Պատանեկան տարիքում Բրունոն տարված էր Մայքլ Ջեքսոնի, Էլվիս Փրեսլիի, The Isley Brothers-ի ու The Temptations-ի արվեստով։

1990 թվականին Բրունո Մարսը նկարահանվել է MidWeek-ում Փոքրիկ Էլվիսի» դերում, իսկ 1992 թվականին կատարել է էպիզոդիկ դեր «Մեղրամիս Լաս Վեգասում» ֆիլմում։

2003 թվականին Բրունո Մարսը տեղափոխվել է Լոս Անջելես, որպեսզի սկսի զբաղվել երաժշտությամբ։ Նույն թվականին նա հորինել է իր բեմական կեղծանունը։ 2006 թվականին Բրունո Մարսը պայմանագիր է կնքել Atlantic Records լեյբլի հետ։ Սկզբնական շրջանում նա հիմնականում զբաղվել է այլ երգիչների համար երգեր գրելով ու հանդես եկել որպես պրոդյուսեր։

 2009-2012: Կոմերցիոն հաջողություն և Doo-Wops & Hooligans 
Նախքան հաջողակ մենակատար դառնալը, Բրունո Մարսը երգեր է գրել Ալեքսանդրա Բյորկի, Թրևիս Մաքքոյի, Ադամ Լևինի, Բրենդի Նորվուդի, Շոն Քինգսթոնի, Ֆլո Ռայդայի ու Sugababes խմբի համար։ Որպես մենակատար՝ Բրունու Մարսի առաջին երաժշտական քայլը եղել է Far East Movement խմբի «Animal» ալբոմի ձայնագրմանը մասնակցելը։ Ճանաչման է արժանացել B.o.B-ի «Nothin' on You» և Թրևիս Մաքքոյի «Billionaire» երգերի շնորհիվ. նա եղել է երգերի համահեղինակը և հանդես եկել որպես կատարող։ 2010 թվականի մայիսի 11-ին Բրունո Մարսը թողարկել է It's Better If You Don't Understand մինի ալբոմը, որ զբաղեցրել է 99-րդ հորիզոնականը Billboard 200-ում։

2010 թվականի օգոստոսին Բրունո Մարսը դարձել է Cee Lo Green-ի «Fuck You!» սինգլի համահեղինակ։ Սեպտեմբերի 12-ին նա ելույթ է ունեցել MTV Video Music Awards 2010 մրցանակաբաշխության ժամանակ B.o.B-ի ու Հեյլի Ուիլյամսի հետ։

Բրունո Մարսի Doo-Wops & Hooligans դեբյուտային ալբոմը թողարկվել է 2010 թվականի հոկտեմբերի 4-ին։ Առաջին սինգլը եղել է «Just the Way You Are» երգը, որ թողարկվել է 2010 թվականի հուլիսի 19-ին և գլխավորել Billboard Hot 100 հիթ-շքերթը։

Հաջորդ երկու սինգլներն են եղել «Liquor Store Blues» ու «Grenade» երգերը։ 2010 թվականի հոկտեմբերից Բրունո Մարսը ելույթ է ունեցել Maroon 5 խմբի՝ «Hands All Over» ալբոմի աջակցման համար կազմակերպված համերգային շրջագայության համերգների սկզբում։

Doo-Wops & Hooligans ալբոմն առաջին շաբաթվա ընթացքում զբաղեցրել է Billboard 200 հիթ-շքերթի երկրորդ հորիզոնականը։ Այն արժանացել է երաժշտական քննադատների դրական գնահատականին։

Բրունո Մարսի հասակը 165 սմ է։ Նա ստացել է MTV Movie Awards 2009 «Ամենափոքր աստղը» մրցանակ։

2010 թվականի սեպտեմբերի 19-ին Բրունո Մարսը Լաս Վեգասում ձերբակալվել է կոկաին պահելու մեղադրանքով։ Ոստիկանների հետ զրույցի ընթացքում նա պնդել է, որ տեղի ունեցած իր «հիմարությունն» է, և որ ինքը նախկինում երբեք թմրանյութ չի օգտագործել։ Դատական լսումները տեղի են ունեցել 2011 թվականի փետրվարի 4-ին, և Բրունո Մարսը կարող էր դատապարտվել չորս տարվա ազատազրկման և տուգանվել 50000 դոլարով 2,6 գրամ կոկաին պահելու համար։ Սակայն արդյունքում Բրունո Մարսը դատապարտվել է 200 ժամ հասարակական աշխատանքի, վճարել 2000$ տուգանք և ստիպված եղել հաճախել պարապմունքների, որ նվիրված են եղել թմրանյութերի վտանգավորության թեմային, ինչպես նաև նշվել է, որ մեկ տարվա ընթացքում օրենքի հետ այլ խնդիրներ չունենալու դեպքում մեղադրանքը կհանվի։

 Սկավառակներ 
մինի|320x320փքս|Բրունո Մարսը նվագում է ստեղնաշարի վրա, 2010,  Տեխասի Հյուստոն քաղաք
Ստուդիական ալբոմներ

 մինի|320x320փքս|Մարսը և« Խուլիգանները», 2017, Կոլումբիայի Բոգոտա քաղաքDoo-Wops & Hooligans (2010)
 Unorthodox Jukebox (2012)
 24K Magic (2016)
Մինի-ալբոմ

 It’s Better If You Don’t Understand (2010)

Տեսահոլովակներ

 «Nothin’ on You» (2010)
 «Billionaire» (2010)
 «The Other Side» (2010)
 «Just the Way You Are» (2010)
 «Grenade» (2010)
 «Liquor Store Blues» (2011)
 «The Lazy Song» (2011)
 «Lighters» (2011)
 «It Will Rain» (2011)
 «Mirror» (2012)
 «Locked Out of Heaven» (2012)
 «When I Was Your Man» (2013)
 «Treasure» (2013)
 «Gorilla» (2013)
 «Uptown Funk» (2014)
 «Count on me»(2015)
 «24K Magic» (2016)
 «That's What I Like» (2017)
 «A.P.T.»(2024)
 «Die with a smile»(2024)

 Մրցանակներ և անվանակարգեր 
2010

 BET Awards - «Nothin' on You» - լավագույն համագործակցություն (անվանակարգ)
 BET Awards - «Nothin' on You» - տարվա տեսահոլովակ (անվանակարգ)
 MTV Video Music Awards - «Nothin' on You» - լավագույն փոփ տեսահոլովակ (անվանակարգ)

2011

 American Music Awards - Բրունո Մարս - լավագույն փոփ-ռոք երգիչ (հաղթանակ)
 BET Awards - Բրունո Մարս - լավագույն R&B երգիչ (անվանակարգ)
 BET Awards - Բրունո Մարս - լավագույն նոր դերասան (անվանակարգ)
 BRIT Awards - Բրունո Մարս - լավագույն միջազգային կատարող (անվանակարգ)
 Grammy Awards - «Nothin' on You» - տարվա ձայնագրություն (անվանակարգ)
 Grammy Awards - «Just the Way You Are» - արական սեռի լավագույն փոփ վոկալ (հաղթանակ)
 Grammy Awards - «Nothin' on You» - լավագույն ռեպ / երգող համատեղ ներկայացումը (անվանակարգ)
 Grammy Awards - «Nothin' on You» - լավագույն ռեպ երգը (անվանակարգ)
 MTV Europe Music Awards - «Grenade» - լավագույն երգ (անվանակարգ)
 MTV Europe Music Awards - Բրունո Մարս - լավագույն նոր դերասան (հաղթանակ)
 MTV Europe Music Awards - Բրունո Մարս - լավագույն երգիչ (անվանակարգ)
 MTV Europe Music Awards - Բրունո Մարո - տարվա առաջընթաց (հաղթանակ)
 MTV Europe Music Awards - Բրունո Մարս - լավագույն ամերիկական դերասան (անվանակարգ)
 MTV Video Music Awards - «Grenade» - տարվա տեսահոլովակ (անվանակարգ)
 MTV Video Music Awards - «Grenade» - տղամարդկանց լավագույն տեսաձայնագրություն (անվանակարգ)
 MTV Video Music Awards - «Grenade» - լավագույն փոփ տեսահոլովակ (անվանակարգ)
 MTV Video Music Awards - «The Lazy Song» - լավագույն խորեոգրաֆիա (անվանակարգ)

2012

 BET Awards - «It Will Rain» - լավագույն R&B երգիչ (անվանակարգ)
 BRIT Awards - Բրունո Մարս - արտասահմանյան երգիչ (հաղթանակ)
 Grammy Awards - «Grenade» - տարվա ձայնագրություն (անվանակարգ)
 Grammy Awards - «Doo-Wops & Hooligans» - տարվա ալբոմ (անվանակարգ)
 Grammy Awards - «Grenade» - տարվա երգ (անվանակարգ)
 Grammy Awards - «Grenade» - լավագույն փոփ մենակատարում (անվանակարգ)
 Grammy Awards - «Grenade» - լավագույն փոփ վոկալային ալբոմ (անվանակարգ)

2013

 Kids' Choice Awards 2013 - Բրունո Մարս - լավագույն երգիչ (անվանակարգ)

 Ծանոթագրություններ 

 Արտաքին հղումներ 

 Неофициальный сайт 


Կատեգորիա:1985 ծնունդներ
Կատեգորիա:21-րդ դարի ամերիկացի երգիչներ
Կատեգորիա:21-րդ դարի երգիչներ
Կատեգորիա:Brit Awards մրցանակի դափնեկիրներ
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի երգահաններ
Կատեգորիա:Ամերիկացի հիփ հոփ երգիչներ
Կատեգորիա:Բեմական կեղծանուններ
Կատեգորիա:Հոկտեմբերի 8 ծնունդներ
Կատեգորիա:Հրեա երգիչներ
Կատեգորիա:Ամերիկացի երաժիշտներ